Wonder Woman 3 Tidak Akan Berlaku Dalam DCU Sama Sekali
Walaupun Gal Gadot menyatakan keyakinannya bahawa filem ketiga Wonder Woman akan berlaku dalam DCU dibawah pemerintahan James Gunn dan Peter Safran, laporan dari Variety menyatakan sebaliknya.  Memetik sumber yang mengentahui situasi itu, laman tersebut melaporkan bahawa Gun dan Safran sebenarnya tidak mempunyai perancangan untuk meneruskan francais Wonder Woman yang dipimpin Gadot, sebaliknya akan merancang projek baharu Wonder Woman dluar siri aksi-nyata yang akan datang, Paradise Lost, yang diberlatarkan Themyscira, tempat kelahiran Wonder Woman.  “Saya suka melakonkan watak Wonder Woman,” ujar Gadot baru-baru ini kepada ComicBook.com. “Ia sangat dekat dan sayang di hati saya. Daripada apa yang saya dengar daripada James dan Peter ialah kita akan membangunkan Wonder Woman 3 bersama-sama.” Saya suka melakonkan watak Wonder Woman,” “Ia sangat dekat dan sayang di hati saya. Daripada apa yang saya dengar daripada James dan Peter ialah kita akan membangunkan Wonder Woman 3 bersama-sama.” Gunn dan Safran telah melancarkan pelan untuk fasa pertama DCU baharu mereka pada bulan Januari, dengan filem yang memfokuskan pada watak terkenal seperti Superman, Supergirl dan Batman. DCU pada asasnya akan dimulakan semula dengan Superman: Legacy, yang dijadualkan untuk keluar pada 11 Julai 2025, tanpa penangguhan di tengah-tengah mogok Hollywood yang sedang berlangsung. Gadot bukanlah satu-satunya pelakon watak adiwira DC yang dipinggirkan. Apabila dipilih untuk mengemudi DC Studios, James Gunn dan Peter Safran terus mengumumkan pengunduran Hentry Cavill sebagai Superman, walaupun dia telah kembali memainkan peranannya dalam babak kredit Black Adam.  Tweet Gunn menyebut, “kami baru sahaja mengadakan pertemuan yang hebat dengan Henry dan kami peminat besar dan kami bercakap tentang beberapa kemungkinan menarik untuk bekerjasama pada masa hadapan.”  kami baru sahaja mengadakan pertemuan yang hebat dengan Henry dan kami peminat besar dan kami bercakap tentang beberapa kemungkinan menarik untuk bekerjasama pada masa hadapan.” Walaupun siri Paradise Lost telah dirancang DC Studios, tiada sebarang perkembangan mengenai kemunculan Gal Gadot sebagai Wonder Woman. Siri itu akan dianggap sebagai hari pertama Diana dalam DCU dengan Gunn mengambarkan bahawa ia akan mirip ‘seperti Game of Thrones’ yang menawarkan kisah asal usul Themyscria.  Gal Gadot bakal muncul dalam filem Netflix Heart of Stone yang akan ditayangkan pada hari ini di Netflix.